
Sukladno Odluci Općinskog vijeća Općine Udbina o raspisivanju javnog natječaja („Županijski glasnik“ Ličko-senjske županije) te članku 10. Statuta Centra za pomoć u kući Općine Udbina („Županijski glasnik“ Ličko – senjske županije 13/18), dana 19. kolovoza 2026. godine u Večernjem listu i na službenoj stranici Općine Udbina (www.udbina.hr) objavljen je javni natječaj za izbor i imenovanje:
Ravnatelja Centra za pomoć u kući Općine Udbina   

u svezi čega dajemo slijedeće 

UPUTE I OBAVIJESTI KANDIDATIMA
  
OPIS POSLOVA:
 
Poslovi za navedeno radno mjesto shodno članku 10. Statuta Centra za pomoć u kući Općine Udbina („Županijski glasnik“ Ličko-senjske županije 13/18) su slijedeći:

· ravnatelj organizira i vodi poslovanje, predstavlja i zastupa Ustanovu i odgovoran je za zakonitost rada Ustanove,         
· donosi Statut Centra uz prethodnu suglasnost Osnivača,
· donosi programe rada i razvoja Centra uz suglasnost Osnivača,
· podnosi Osnivaču financijski plan i godišnji izvještaj o izvršenju financijskog plana, 
· donosi godišnji Plan nabave roba i usluga uz suglasnost Osnivača, 
· donosi akte o unutarnjoj organizaciji Centra uz suglasnost osnivača, 
· predlaže Osnivaču promjenu djelatnosti,
· daje Osnivaču prijedloge i mišljenja o pojedinim pitanjima,
· poduzima sve pravne radnje u ime i za račun Centra i zastupa ga u svim postupcima pred sudovima, upravnim i drugim državnim tijelima, te pravnim osobama s javnim ovlastima,
· izvršava odluke Osnivača,
· obavlja i druge poslove u skladu sa zakonom, statutom i drugim općim aktima Ustanove.

PODACI O PLAĆI:
Na određivanje plaće za navedeno radno mjesto primjenjuju se  Odluka o visini koeficijenata za obračun plaće zaposlenika u Centru za pomoć u kući Općine Udbina KLASA: 551-02/26-01/01, URBROJ: 2125-12-03-26-13 od 09.06.2026.g. te Odluka o visini osnovice za plaću (KLASA: 120-01/20-01/01, URBROJ: 2125-12-02/08-26-8 od 09.06.2026. godine).

Plaću radnog mjesta čini umnožak koeficijenta složenosti poslova radnog mjesta  i bruto osnovice za izračun plaće uvećan za 0,5 % za svaku navršenu godinu radnog staža. 
PROVJERA ZNANJA I SPOSOBNOSTI:
 
Za kandidate prijavljene na Natječaj koji ispunjavaju formalne uvjete provesti će se prethodna provjera znanja i sposobnosti koja se sastoji od testiranja i praktičnog znanja kandidata bitnih za obavljanje poslova radnog mjesta na koje se kandidat prima. 

Smatra se da je kandidat, koji nije pristupio prethodnoj provjeri znanja, povukao prijavu na Natječaj.
 
Osobi čija prijava ne ispunjava formalne uvjete iz Natječaja dostaviti će se pisana obavijest u kojoj će se navesti razlozi zbog kojih se ne smatra kandidatom prijavljenim na Natječaj. Protiv obavijesti osoba nema pravo podnošenja pravnog lijeka.

PODRUČJA TESTIRANJA:
 
1. Poznavanje propisa iz područja socijalne skrbi
 

PRAVNI I DRUGI IZVORI ZA PRIPREMANJE KANDIDATA ZA TESTIRANJE:
 
1. Ustav Republike Hrvatske („Narodne novine“ br. 56/90…05/14),
2. Zakon o socijalnoj skrbi („Narodne novine“ br. 18/22, 46/22, 119/22, 71/23, 156/23, 61/25),
3. Zakon o ustanovama („Narodne novine“br.76/93, 29/97, 47/99, 35/08, 127/19, 151/22)



NAČIN PRETHODNE PROVJERE ZNANJA:
 
Po dolasku na provjeru znanja i sposobnosti, od kandidata će biti zatraženo predočenje odgovarajuće identifikacijske isprave radi utvrđivanja identiteta.
 
Po utvrđivanju identiteta kandidatima će biti podijeljeni testovi.
 
Za vrijeme testiranja nije dopušteno:
- koristiti se bilo kakvom literaturom odnosno bilješkama,
- koristiti mobitel ili druga komunikacijska sredstva,
- napuštati prostoriju u kojoj se provjera odvija,
- razgovarati s ostalim kandidatima niti na bilo koji drugi način remetiti koncentraciju 
  kandidata.
 
Ukoliko pojedini kandidat prekrši naprijed navedena pravila, biti će udaljen s testiranja, a njegov/njezin rezultat Povjerenstvo neće priznati niti ocjenjivati.
Kandidatima se dodjeljuje od 1 do 10 bodova. Smatra se da su kandidati uspješno položili test ako su ostvarili najmanje 50% bodova (5 bodova) na testiranju. S kandidatima koji uspješno riješe test (oni koji su ostvarili najmanje 50% bodova) provesti će se intervju.
 
Intervju se boduje na isti način kao i testiranje (kandidatima se dodjeljuje od 1 do 10 bodova).

Nakon prethodne provjere znanja i sposobnosti kandidata, Povjerenstvo će utvrditi rang-listu kandidata prema ukupnom broju ostvarenih bodova.




MJESTO I VRIJEME ODRŽAVANJA PRETHODNE PROVJERE ZNANJA I SPOSOBNOSTI:
 
Prethodna provjera znanja i sposobnosti održati će se dana 31.08.2026. godine u prostorijama Općine Udbina, s početkom u 09.00 sati.  


O rezultatima Natječaja kandidati će biti obaviješteni u zakonskom roku. 

